
PATVIRTINTA
							Šakių rajono savivaldybės administracijos 
							direktoriaus 2015 m. gruodžio 1 d.     
[bookmark: _GoBack]įsakymu Nr. AT- 1269
ŠAKIŲ RAJONO SAVIVALDYBĖS ADMINISTRACIJOS ŪKIO SKYRIAUS 
VEIKLOS NUOSTATAI
I. BENDROJI DALIS
1. Šie nuostatai reglamentuoja rajono savivaldybės administracijos Ūkio skyriaus uždavinius, funkcijas, teises ir pareigas, skyriaus atsakomybę bei darbo organizavimo tvarką.
2. Ūkio skyrius (toliau − skyrius) yra rajono savivaldybės administracijos struktūrinis padalinys, steigiamas Savivaldybės tarybos sprendimu ir finansuojamas iš Savivaldybės biudžeto.
3. Skyrius savo veiklą organizuoja vadovaudamasis Lietuvos Respublikos Konstitucija, Lietuvos Respublikos įstatymais, Vyriausybės nutarimais, savivaldybės tarybos sprendimais, administracijos direktoriaus įsakymais, administracijos veiklos nuostatais, savivaldybės tarybos veiklos reglamentu, o taip pat šiais nuostatais.
4. Skyrius, vykdydamas jam pavestus uždavinius ir funkcijas, bendradarbiauja su ministerijomis, departamentais, Viešųjų pirkimų tarnyba, fondais, Lietuvos savivaldybių asociacija ir Savivaldybės administracijos padaliniais, Savivaldybės kontroliuojamomis įmonėmis, įstaigomis ir kitomis institucijomis.
5. Skyrius neturi juridinio asmens statuso, turi  antspaudą ir blanką su skyriaus pavadinimu.
II. SKYRIAUS  UŽDAVINIAI IR FUNKCIJOS
6. Skyriaus uždavinys – siekti maksimaliai užtikrinti vietos savivaldos įstatyme numatytas funkcijas įgyvendinant skyriui pavestas funkcijas. Skyriaus funkcijos:
6.1. rengia vietinių rinkliavų nustatymui rajono savivaldybės tarybos sprendimų projektus skyriaus priskirtų funkcijų klausimais; 
6.2. organizuoja rajono savivaldybei nuosavybės teise priklausančių pastatų, statinių, patalpų, socialinio būsto, miesto ir gyvenviečių gatvių apšvietimo tinklų ir inžinerinių įrenginių naujos statybos, esamų rekonstrukcijos ir remonto darbus, atlieka užsakovo funkcijas šiems darbams vykdyti;
6.3. dalyvauja sprendžiant gyventojų užimtumą, padeda organizuoti sezoninius ir viešuosius darbus;
6.4. dalyvauja rengiant  ir įgyvendinant darbo rinkos politikos priemones ir gyventojų užimtumo programas; 
6.5. kontroliuoja rajono savivaldybėje esančių statinių naudojimo priežiūrą, teikia ataskaitas įstatymų nustatyta tvarka; 
6.6. dalyvauja rengiant savivaldybės strateginio planavimo dokumentus, juos įgyvendinančių planavimo dokumentus ir įgyvendinant regionų plėtros programas, atsako pagal kompetenciją už jų koregavimą ir vykdymą;
6.7. dalyvauja įgyvendinant informacinės visuomenės plėtrą, priskirtų skyriui funkcijų srityje;
6.8. dalyvauja steigiant, apsaugant ir tvarkant savivaldybės saugomas teritorijos; 
6.9. dalyvauja tvarkant, kuriant ir saugant  kraštovaizdžio, nekilnojamas kultūros vertybes, organizuoja savivaldybės  teritorijoje esančių želdynų, želdinių apsaugą, tvarkymą ir  kūrimą, tvarko inventorizaciją, apskaitą; 
6.10. rengia adresų suteikimo žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, pastatams, butams ir kitoms patalpoms, pavadinimų suteikimo gatvėms, savivaldybės teritorijose esantiems pastatams, statiniams ir kitiems objektams, šių adresų ir pavadinimų keitimo ar panaikinimo Vyriausybės ar jos įgaliotos institucijos nustatyta tvarka, įsakymų, sprendimų projektus, apie priimtus sprendimus informuoja seniūnijas;
6.11. išduoda prisijungimo sąlygas rengiamiems statybos (rekonstravimo) projektams prie savivaldybės kompetencijoje esamų susisiekimo komunikacijų bei tikrina projekto sprendinius IS Infostatyba, įgyvendinančius prisijungimo sąlygose nustatytus prisijungimo prie susisiekimo komunikacijų reikalavimus;
6.12. dalyvauja sprendžiant aplinkos kokybės gerinimo ir apsaugos klausimus:
6.12.1. teikia rajono savivaldybės tarybai pasiūlymus dėl rajono aplinkos apsaugos strategijos ir prioritetinių aplinkos apsaugos objektų statybos;
6.12.2. sudaro rajono savivaldybės aplinkos apsaugos rėmimo specialiąją programą, kontroliuoja  pajamų ir išlaidų panaudojimą;
6.12.3. kontroliuoja medžiojamų gyvūnų daromos žalos prevencinių priemonių įgyvendinimą, dalyvauja paskirstant kompensuojamas lėšas atliktoms prevencinėms priemonėm;
6.12.4. koordinuoja gyvūnų auginimo ir laikymo rajono savivaldybėje klausimus. Išduoda leidimus įsigyti , laikyti, veisti agresyvius šunis ir prekiauti jais;
6.13. koordinuoja šilumos ir geriamojo vandens tiekimo ir nuotekų  tvarkymą; 
6.14. koordinuoja komunalinių atliekų tvarkymo sistemų diegimo, antrinių žaliavų surinkimo ir perdirbimo  organizavimą, sąvartynų įrengimą ir eksploatavimą; 
6.15. organizuoja savivaldybių vietinės reikšmės kelių ir gatvių priežiūrą, taisymą, tiesimą ir saugų eismą:
6.15.1. sudaro ir teikia rajono savivaldybės tarybai tvirtinti objektų, kuriuos numatoma finansuoti iš Kelių priežiūros ir plėtros programos lėšų, sąrašą, užtikrina racionalų Kelių priežiūros ir plėtros programos lėšų panaudojimą;
6.15.2. rengia rajono savivaldybės eismo saugumo programą ir priemones, teikia pasiūlymus eismo organizavimo klausimais savivaldybės gyvenamosiose vietovėse, vietinės reikšmės keliuose,  užtikrina programos ir priemonių vykdymo kontrolę, organizuoja  Saugaus eismo komisijos darbą, rengia dokumentus dėl keliams padarytos žalos atlyginimo;
6.16. koordinuoja  keleivių vežimo vietiniais maršrutais organizavimą:
6.16.1. koordinuoja viešojo transporto įmonių veiklą, išduoda leidimus vežti keleivius vietinio reguliaraus susisiekimo maršrutais, teikia pasiūlymus esamų maršrutų uždarymo ir naujų maršrutų atidarymo galimybę, ruošia ir teikia rajono savivaldybės tarybai pasiūlymus bendrus interesus tenkinančių vietinio reguliaraus susisiekimo autobusų maršrutų sąrašą;
6.17. rengia taisyklių, tvarkų už kurių pažeidimą atsiranda administracinė atsakomybė, ir kitų taisyklių  projektus teikia rajono savivaldybės tarybai tvirtinti:
6.17.1. prekybos ir kitų paslaugų teikimo tvarkos, savivaldybės ar jos kontroliuojamų įmonių administruojamose turgavietėse ir viešose vietose;
6.17.2. želdinių priežiūros, tvarkymo apsaugos ir nuostolių dėl jų atlyginimo;
6.17.3. švaros ir tvarkos viešosiose vietose taisyklės;
6.18. dalyvauja  sudarant sąlygas  verslo  ir turizmo plėtrai ir   šios veiklos skatinime;
6.19. atlieka leidimų  (licencijų)  išdavimo  įstatymų  nustatytais atvejais ir tvarka dokumentų patikrą:
6.19.1. analizuoja įmonių, norinčių įsigyti licencijas verstis alkoholinių gėrimų, tabako gaminių, mažmenine prekyba, leidimus verstis nefasuotų naftos produktų mažmenine, didmenine prekyba, prekiauti suskystintomis naftos dujomis, vežti keleivius vietinio susisiekimo maršrutais, vežti keleivius taksi, didelių gabaritų ir sunkiasvorių krovinių vežimui Šakių rajono savivaldybei priklausančiais vietinės reikšmės keliais, paraiškas ir pateiktus dokumentus. Rengia administracijos direktoriaus įsakymų projektus dėl jų išdavimo jų papildymo, patikslinimo, dublikatų išdavimo. Išrašo licencijas, leidimus;
6.19.2. analizuoja informaciją gautą iš kontroliuojančių valstybės priežiūros ir teisėsaugos institucijų apie įmonių, kurioms išduotos licencijos, veiklos pažeidimus, rengia administracijos direktoriaus įsakymų projektus, savivaldybės tarybos sprendimus dėl licencijuojamos veiklos sąlygų laikymosi; 
6.20. prižiūri ir kontroliuoja  pagal Vyriausybės įgaliotos institucijos patvirtintas pavyzdines taisykles butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios  institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu;
6.21. rengia rajono savivaldybės tarybos sprendimų projektus dėl siūlymų keisti savivaldybės teritorijos ribas, suteikti savivaldybei pavadinimą ir jį keisti, sudaryti gyvenamąsias vietoves, nustatyti ir keisti jų pavadinimus, teritorijų ribas teikti Vyriausybei, taip pat rengia projektus gatvių, aikščių, pastatų, statinių ir kitų savivaldybei nuosavybės teise priklausančių objektų pavadinimų suteikimui ir jų keitimui, pagal Vyriausybės ar jos įgaliotos institucijos nustatytus kriterijus;
6.22. rengia rajono savivaldybės tarybos sprendimų projektus dėl kainų ir tarifų už savivaldybės kontroliuojamų įmonių, savivaldybės biudžetinių ir viešųjų įstaigų (kurių savininkė yra savivaldybė) teikiamas atlygintinas paslaugas ir keleivių vežimą vietiniais maršrutais, centralizuotai tiekiamos šilumos, šalto ir karšto vandens kainų, daugiabučių namų gyvenamųjų ir negyvenamųjų patalpų savininkų bendrosios nuosavybės administravimą, komunalines paslaugas, butų fondo priežiūros eksploataciją, vietines rinkliavas ir mokesčių tarifus, įstatymų nustatyta tvarka. Teikia administracijos direktoriui tvirtinti rajono savivaldybės gyvenamųjų patalpų nuomos mokestį ir jo paskaičiavimo tvarką; 
6.23. administruoja viešųjų paslaugų (vandentiekio ir nuotekų, šilumos, atliekų tvarkymo ir surinkimo, viešojo kelių transporto, aplinkotvarkos, daugiabučių namų atnaujinimo (modernizavimo), paslaugų  teikimą, koordinuoja ir kontroliuoja viešąsias paslaugas teikiančių subjektų darbą;
6.24. rengia rajono savivaldybės biudžeto programas, planuoja lėšų poreikį savivaldybės objektų statybai, rekonstrukcijai ir remontui, biudžetinių įstaigų mokesčiams už komunalines paslaugas  poreikį,  kitas lėšas susijusias su skyriaus funkcijomis; 
6.25. vykdo viešuosius pirkimus savivaldybės administracijos nustatyta tvarka, kiek tai susiję su savivaldybės inicijuojamais bei vykdomais viešaisiais projektais. Rengia prekių, paslaugų ir darbų, reikalingų skyriaus funkcijoms vykdyti viešojo pirkimo techninius dokumentus bei specifikacijas;
6.26. pagal skyriaus kompetenciją organizuoja metodinės medžiagos rengimą, rengia informacinius ir kitus dokumentus, teikia valstybės ir savivaldybių institucijoms ir įstaigoms, informaciją, konsultuoja ūkio subjektus, bendruomenes, piliečius skyriaus kompetencijos klausimais;
6.27. nagrinėja pareiškimus, skundus ir pasiūlymus, juos apibendrina ir išvadas teikia Administracijos direktoriui, vykdo jų kontrolę. Atsako į rajono savivaldybės tarybos narių paklausimus;
6.28. savivaldybės  teritorijoje organizuoja  ir kontroliuoja savivaldybės  institucijų sprendimų įgyvendinimą arba juos įgyvendina;
6.29. dalyvauja Savivaldybės tarybos, Savivaldybės mero ar Savivaldybės administracijos direktoriaus sudarytų komisijų ir darbo grupių veikloje ir atlieka paskirtas funkcijas;
6.30. dalyvauja ruošiant statistines ataskaitas, ruošia ir teikia statistines ataskaitas savo veiklos klausimais;
6.31. organizuoja ir tvarko skyriaus raštvedybą, turimomis priemonėmis maksimaliai užtikrina tinkamą informacijos ir dokumentų saugojimą;
6.32. vykdo kitas rajono Savivaldybės tarybos sprendimais, mero potvarkiais bei rajono Savivaldybės administracijos direktoriaus įsakymais bei kitais įstatymais ir norminiais teisės aktais nustatytas funkcijas susijusias su skyriaus uždaviniais;
6.33. tvarko įstatymų priskirtus registrus ir duomenis teikia valstybės registrams.
III. SKYRIAUS STRUKTŪRA IR DARBO ORGANIZAVIMAS
7. Skyriaus  struktūrą tvirtina savivaldybės administracijos direktorius.
8. Vedėją ir kitus Skyriaus valstybės tarnautojus Valstybės tarnybos įstatymo nustatyta tvarka skiria į pareigas ir atleidžia iš jų savivaldybės administracijos direktorius. Skyriaus darbuotojų veiklą reglamentuoja pareigybių aprašymai, kuriuos tvirtina administracijos direktorius.
9. Skyriui vadovauja ir už jo veiklą atsako skyriaus vedėjas. Vedėjui nesant jį pavaduoja kitas, savivaldybės administracijos direktoriaus įsakymu paskirtas valstybės tarnautojas.
10. Skyriaus vedėjas organizuoja skyriaus darbą ir  kontroliuoja darbuotojų atliekamas užduotis, nurodymus ir atsiskaito rajono Savivaldybės administracijos direktoriui, teikia skyriaus veiklos ataskaitą.
11. Skyriaus vedėjas teikia savivaldybės administracijos direktoriui skyriaus darbuotojų pareigybių aprašymo ir pareiginių nuostatų projektus bei pasiūlymus dėl darbuotojų priskyrimo lygiams bei kategorijoms, dėl jų tarnybinio paskatinimo bei nuobaudų skyrimo.
IV. SKYRIAUS TEISĖS IR PAREIGOS
12. Pasirinkti darbo metodus ir priemones skyriaus uždaviniams ir funkcijoms įgyvendinti.
13. Gauti iš vietos savivaldos vykdomųjų institucijų, įmonių, įstaigų ir kitų organizacijų duomenis skyriaus kompetencijos klausimams spręsti.
14. Organizuoti seminarus bei pasitarimus skyriaus kompetencijos klausimais.
15. Nustatyta tvarka sustabdyti projektavimo ir statybos darbus, kai nesilaikoma statybos projektų, normatyvų, standartų bei techninių sąlygų ir pareikalauti iš statinių naudotojų ir savininkų, kad būtų pašalinta avarijų, deformavimosi ir konstrukcijų irimo grėsmė, teikti pasiūlymus dėl šių statinių uždraudimo eksploatuoti.
16. Teikti siūlymus savivaldybės administracijai dėl skyriaus darbo tobulinimo ir kitais kompetencijos klausimais.
17. Įstatymų nustatyta tvarka teikti piliečiams informaciją apie skyriaus darbą.
18. Kelti kvalifikaciją, dalyvauti seminaruose, konferencijose.
19. Gauti technines ir kitas skyriaus darbui reikalingas priemones
20. Skyrius turi kitas Lietuvos Respublikos teisės aktais numatytas teises.
21. Gavus savivaldybės administracijos direktoriaus įgaliojimą, atstovauti savivaldybės administracijai valstybės institucijose, įstaigose bei užsienyje skyriaus kompetencijos klausimais.
22. Įgyvendinti įstatymus ir Vyriausybės nutarimus, nereikalaujančius savivaldybės institucijų sprendimo.
23. Užtikrinti skyriaus uždavinių ir funkcijų įgyvendinimą.
24. Vykdyti savivaldybės tarybos sprendimus, mero potvarkius, administracijos direktoriaus įsakymus skyriaus kompetencijos klausimais
25. Laikytis nustatytų valstybės tarnautojų veiklos etikos principų ir taisyklių, nustatytų vidaus tvarkos taisyklių. 
V. ATSAKOMYBĖ
26. Skyriaus darbuotojai atsako už tinkamą priskirtų funkcijų, numatytų šiuose nuostatuose ir  jų pareigybių aprašymuose, vykdymą. 
27. Skyriaus vedėjas atsako už skyriaus antspaudo saugojimą ir jo naudojimą pagal paskirtį.
28. Skyriaus darbuotojai atsako už:
28.1. Jų žinioje esančių dokumentų išsaugojimą;
28.2. Už skyriaus rengiamų tarybos sprendimų, direktoriaus įsakymų, mero potvarkių projektų teisėtumą, sprendimų pagrįstumą, pateiktos medžiagos, informacijos, teisingumą;
28.3. Materialinių vertybių naudojimą pagal paskirtį ir jų saugojimą.
VI. REIKALŲ PERDAVIMAS IR PERĖMIMAS
29. Atleidus Skyriaus vedėją ar kitą darbuotoją iš pareigų, savivaldybės administracijos direktoriaus įsakymu sudaryta komisija įsakyme nurodytu laiku turi perduoti reikalus laikinai einančiams pareigas arba naujam asmeniui. Perduodant reikalus, turi būti pateikta vykdomų objektų dokumentacija (investiciniai, techniniai projektai, darbų rangos sutartys, darbų priėmimo aktai ir kt.), dokumentų bylos ir kita medžiaga susijusi su pareigybinių funkcijų vykdymu. Ilgalaikis, trumpalaikis turtas nurodytas savivaldybės administracijos inventoriniuose žiniaraščiuose bei kiti  svarbiausi duomenys, apibūdinantys faktinę skyriaus atliekamų darbų padėtį ir būklę.
30. Reikalų perdavimo ir priėmimo aktą pasirašo reikalus perduodantis ir juos perimantys asmenys. Jei reikalus perduodantis ar juos perimantis asmuo nesutinka su kai kuriais akto punktais jis tai nurodo raštu, pasirašydamas aktą.
31. Reikalų perdavimo ir priėmimo aktas surašomas dviem egzemplioriais, kurių vienas lieka komisijai o kitas įteikiamas reikalus perimančiam asmeniui. Buvęs Skyriaus darbuotojas turi teisę gauti akto kopiją.
VII. SKYRIAUS LIKVIDAVIMAS
32. Skyrius gali būti likviduojamas, reorganizuojams savivaldybės tarybos sprendimu, įstatymų nustatyta tvarka.

